CELEX: 62021TN0629
Language: hu
Date: 2021-09-29 00:00:00
Title: T-629/21. sz. ügy: 2021. szeptember 29-én benyújtott kereset – Ereğli Demir ve Çelik Fabrikaları és társai kontra Bizottság

2021.11.22.   
            
            
               HU
            
            
               Az Európai Unió Hivatalos Lapja
            
            
               C 471/59
            
         
      2021. szeptember 29-én benyújtott kereset – Ereğli Demir ve Çelik Fabrikaları és társai kontra Bizottság
      (T-629/21. sz. ügy)
      (2021/C 471/84)
      Az eljárás nyelve: angol
      
         Felek
      
      
         Felperesek: Ereğli Demir ve Çelik Fabrikaları TAŞ (Isztambul, Törökország), İskenderun Demir ve Çelik AŞ (Payas, Törökország), Erdemir Çelik Servis Merkezi Sanayi ve Ticaret AŞ (Gebze, Törökország) (képviselők: J. Cornelis és F. Graafsma ügyvédek)
      
         Alperes: Európai Bizottság
      
         Kérelmek
      
      A felperesek kérik, hogy a Törvényszék:
      
                  —
               
               
                  semmisítse meg a Törökországból származó egyes vasból, ötvözetlen acélból vagy más ötvözött acélból készült melegen hengerelt sík termékek behozatalára vonatkozó végleges dömpingellenes vám kivetéséről és a kivetett ideiglenes vám végleges beszedéséről szóló, 2021. július 5-i (EU) 2021/1100 bizottsági végrehajtási rendeletet (HL 2021. L 238., 32. o.); és
               
            
                  —
               
               
                  az Európai Bizottságot kötelezze a felperesek költségeinek a viselésére.
               
            
         Jogalapok és fontosabb érvek
      
      Keresetük alátámasztása érdekében a felperesek négy jogalapra hivatkoznak.
      
                  1.
               
               
                  Az első, az (EU) 2016/1036 európai parlamenti és tanácsi rendelet (1) 2. cikke (10) bekezdése j) pontjának a megsértésére alapított jogalap, mivel szükségtelen valutaátváltást hajtottak végre. A felperesek továbbá azt állítják, hogy az (EU) 2016/1036 rendelet 2. cikke (10) bekezdésének és 2. cikke (5) bekezdésének bevezető fordulata szintén sérült, mivel a költségeket nem a felperesek által vezetett nyilvántartások alapján állapították meg.
               
            
                  2.
               
               
                  A második, az (EU) 2016/1036 rendelet 2. cikke (10) bekezdése j) pontjának, a WTO dömpingellenes megállapodása 2.4. cikkének, valamint a megfelelő ügyintézés elvének a megsértésére alapított jogalap, mivel a Bizottság elutasította a fedezeti nyereségek és veszteségek miatti kiigazítást.
               
            
                  3.
               
               
                  A harmadik, az (EU) 2016/1036 rendelet 2. cikke (5) és (6) bekezdésének, valamint 2. cikke (10) bekezdése bevezető fordulatának a megsértésére alapított jogalap, mivel az Isdemirnek az Erdemiren keresztül megvalósított belföldi értékesítéseivel kapcsolatos egyes értékesítési, általános és igazgatási költségeket kétszeresen vették figyelembe.
               
            
                  4.
               
               
                  A negyedik, az (EU) 2016/1036 rendelet 2. cikke (6) bekezdésének és a WTO dömpingellenes megállapodása 2.2.2. cikkének a megsértésére alapított jogalap, mivel az értékesítési, általános és igazgatási költségekből kizárták az árfolyamnyereséget és -veszteséget.
               
            
         (1)  Az Európai Unióban tagsággal nem rendelkező országokból érkező dömpingelt behozatallal szembeni védelemről szóló, 2016. június 8-i (EU) 2016/1036 európai parlamenti és tanácsi rendelet (HL 2016. L 176., 21. o.).